cyanic-selkie/wikianc huggingface dataset:
Luis Escobar
Han representerte Mexico under Sommer-OL 2008 i Beijing, hvor han ble nummer 18 på 10 kilometer havsvømming.
Harstad (by)
Harstad (nordsamisk: Hárstták) er en by og administrativt senter i Harstad kommune. Med et folketall på omkring 21 000 er byen nest størst i Troms og Finnmark. Harstad ligger nordøst på Hinnøya; der møtes den nord- og sørgående Hurtigruten hver morgen. Fra bysentrum til flyplassen på Evenes er det 44 km veistrekning. Byen, som var ladested fra 1904, er et viktig trafikknutepunkt og administrasjons- og skolesenter i Sør-Troms. Harstad, som er eneste by på Norges største øy, omtales gjerne som Vågsfjordens perle.
Kultur
Harstad kalles ofte for «kulturbyen i nord». Byen er fast vertskap for Festspillene i Nord-Norge, som siden 1965 er arrangert hvert år rundt Sankthans. Harstad kulturhus stod ferdig i 1992.
Harstad, som feiret hundre år som by i 2004, har følgende vennskapsbyer :
I 2016 tok ordføreren i Barnstaple i England initiativ til å knytte til seg Harstad som vennskapsby. Barnstaple er hovedbase for Royal Marines, som i mange år har hatt øvelser ved Alliert treningssenter på Åsegarden i Harstad.
Tidligere hadde også russiske Kirovsk status som vennskapsby, men kommunestyret vedtok den 24. november 2022 å avslutte dette samarbeidet, som en markering av at Harstad kommune ikke kunne akseptere Russlands invasjon av Ukraina tidligere samme år.
Severdigheter
Harstad er også kjent for sine turområder, spesielt sentrumsnære Folkeparken. Der finner en milevis med turstier og lysløyper, alle oppkjørt om vinteren til skibruk; dessuten er idylliske Grunnvannet er et populært turmål, hvor man kan bade i rimelige temperaturer når godværet har stått på en stund om sommeren.
Historie
Rikard Kaarbø regnes som byens grunnlegger på grunn av sitt maritime og politiske engasjement. Han anla Harstad Mekaniske Verksted i 1895, og siden da har verftsindustrien hatt stor betydning for byens utvikling.
Bydeler
Foruten byens sentrum, som ikke er en egen bydel, består Harstad av følgende bydeler, i alfabetisk rekkefølge:
Trinidad og Tobago under VM i friidrett 2017
Trinidad og Tobago deltok under VM i friidrett 2017 (utendørs) fra 4. august til 13. august 2017 i London i Storbritannia.
Medaljevinnere
* Utøvere som bare deltok i forsøksheat og ikke mottok medaljer
Resultater
Resultatene var som følger:
Vladislav I av Valakia
Vladislav I av Valakia (bulgarsk: Владислав I, rumensk: Vladhyslao I; født 1325, død 1377) var en storhertug over Valakia fra 1364 til 1377.
Dag Bjørnestad
Dag Eirik Bjørnestad (født 23. mai 1954) er en norsk salmedikter. Han har skrevet norsk tekst og komponert melodien til salmen «Jeg har ofte søkt, o Herre» som finnes i Salmer 1997 og Rop det ut. Han har jobbet som ungdomsarbeider i Halden, og ha senere bosatt seg i Bergen.
NM-uka 2019
25 særforbund skal selv arrangere sine norgesmesterskap i totalt 39 grener med rundt 2,000 deltakere. I tillegg skal 13 kongepokaler deles ut.
Pistolskyting
Dato: 26. juni 2019
Sted: Forus Sportssenter
Park/Bowl
Dato: 28. juni 2019
Sted: Tasta Skatepark
X-trial
Dato: 26. juni 2019
Sted: Ruten, Sandnes
Vannski
Kongepokal: Thea Caroline Granhus
Ullernkammen (Oslo)
Ullernkammen (1–27, 2–30) er en vei på Ullernåsen i bydel Ullern i Oslo. Den går nordover fra Østbakken og ender i en parkeringsplass like ved Ullernkollen.
Panta Rei Danseteater
PRD ble i 2017 nominert til NPU prisen av Norsk Publikumsutvikling (NPU).
Ullernkammen (Oslo)
Navnet ble vedtatt i 1955.
Ullernkollen grendeskole lå tidligere i nr. 15. I dag holder Solsikken Montessori-barnehage til i bygget.
Takuto Kominami
Takuto Kominami (japansk: 小南 拓人, født 26. juli 1995) er en japansk friidrettsutøver som konkurrerer i spydkast.
I 2021 representerte han Japan i spydkast under Sommer-OL 2020 arrangert i Tokyo der han ble slått ut i kvalifiseringen med et bestekast på 78,39 m.
Cyprian Mrzygłód
Cyprian Mrzygłód (født 2. februar 1998) er en polsk friidrettsutøver som konkurrerer i spydkast.
I 2021 representerte han Polen i spydkast under Sommer-OL 2020 arrangert i Tokyo der han ble slått ut i kvalifiseringen med et bestekast på 78,33 m.
Tacoma Bridge
Tacoma Bridge er et musikkalbum med Beranek, utgitt i 1994.
Luis Ramirez de Lucena
Luis Ramirez de Lucena (født ca. 1465/1475, død ca. 1530) var en spansk geistlig og sjakkspiller som publiserte den første boken om sjakk som er bevart. Han var sannsynligvis sønn av den humanistiske forfatteren og diplomaten Juan de Lucena (1430–1506), fra en jødisk familie som konverterte til katolisismen.
Eldste bevarte sjakkbok
Lucena skrev den eldste eksisterende trykte bok om sjakk, Repetición de Amores y Arte de Ajedrez con 101 Juegos de Partido (Omtrentlig oversatt: Gjentakelser av kjærlighet og kunsten å spille sjakk) som ble utgitt i Salamanca i 1497. Boken analyserer 11 åpningspartier i sjakk, men har en rekke elementære feil, noe som fikk sjakkhistorikeren Harold Murray til å antyde at den ble hastig utgitt. Boken ble skrevet mens reglene for sjakk fikk sin moderne form og noen av de 150 eksemplene i boken er fra eldre spill og noen fra nyere spill. Mindre enn et dusin eksemplarer av boken eksisterer.
Allorhina
Allorhina er en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.
Utseende
Middelsstore, kraftige, mørkt bronsefargede til svarte gullbasser. Slekten kan kjennes på at de har en lengdelist på hver side av dekkvingene som avgrenser et rektangulært, nedsenket område i midten.
Utbredelse
Slekten er utbredt i Amerika.
Giovanni Peak
Det ble først kartlagt etter flyfoto tatt av Ronne antarktiske forskingsekspedisjon (RARE), 1947–48, av Searle fra Falkland Islands Dependencies Survey (FIDS) i 1960. Det ble navnsatt av United Kingdom Antarctic Place-Names Committee (UK-APC) i forbindelse med Mozart-forlandsbre etter Mozart-operaen Don Giovanni, komponert den 29. oktober 1787. Giovanni Peak har antagelig tilsluttet den nærliggende Figaro Nunatak, siden begge landformene er oppkalt etter operaer komponert av Wolfgang Amadeus Mozart og begge har om lag samme høyde.
Oslo International School
Oslo International School (OIS) er en uavhengig grunnskole og videregående skole med International Baccalaureate på Bekkestua. Skolen ble grunnlagt i 1963. Den drives som en nonprofitt stiftelse.
Skolen har også egen barnehage, eller avdeling for forskole.
Skolen er godkjent etter Opplæringslova og er ikke en privatskole etter Privatskoleloven.
Ullernkollen (Oslo)
Ullernkollen (1A–5, 12–14) er en vei på Ullernåsen i bydel Ullern i Oslo. Den går fra Vesteråsveien i vest til Ullernkammen i øst.
Navnet ble vedtatt i 1952.
I nr. 12 er en eldre villa med bibliotektilbygg spesialtegnet for Gordon Hølmebakk av Carl-Viggo Hølmebakk og oppført i 1990. I nr. 15 er Ullernkollen barnehage.
Saleh Mohammad
Saleh Mohammad (født 27. april 1986) er en syrisk svømmer.
Han representerte Syria under Sommer-OL 2008 i Beijing, hvor han ble nummer 19 på 10 kilometer havsvømming.
Pölsa
Pölsa, tidligere også kalt lungemos, er en svensk matrett som består av malt eller finhakket kokt kjøtt, innmat av noe slag (f.eks. lever og hjerte), løk, byggryn og krydder som pepper og merian. Alt dette blir kokt sammen i kraften fra kjøttkokingen og servert med poteter og syltede rødbeter, og noen steder også med stekt egg.
Blaesia
Blaesia er en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.
Pölsa
Ferdiglaget pölsa i glass eller på tube finnes i salg som «norrländsk pölsa».
Blaesia
Utseende
Middelsstore, kraftige, blankt svarte gullbasser. Dekkvingene er litt læraktig rynkete, beina, særlig bakbeina, er lange og kraftige, baklårene svært tykke og brede. Undersiden er kledt med utstående, gulbrune hår langs kroppssidene og på beina.
Pölsa
Andre betydninger
I Skåne, som fram til 1600-tallet var en del av Danmark, blir ordet «pölsa» gjerne brukt i betydningen pølse.
Blaesia
Levevis
Blaesia atra lever sammen med maur i slekten Acromyrmex.
Île aux Cygnes
Île aux Cygnes (Svaneøya) er ei liten øy i Seinen i Paris i Frankrike. Øya er kunstig. Den ble bygd i 1825. Øya må ikke forveksles med den tidligere Île aux Cygnes, som den har fått navn etter. Den tidligere øya var forbundet med Champ de Mars på slutten av 1700-tallet.
Blaesia
Utbredelse
Artene er utbredt i det sørlige Sør-Amerika.
Île aux Cygnes
Den smale øya er 850 meter lang og 11 meter på det bredeste. En gangvei, kalt l'allée des Cygnes går langs hele øya.
Metrostasjonen Passy ligger under øya. Tre broer går over øya: Pont de Grenelle, Pont Rouelle og Pont de Bir-Hakeim.
Den meste kjente attraksjonen på øya er en mindre kopi av Frihetsgudinnen, som står «ansikt til ansikt» med den større utgaven i New York City. Denne staturen ble reist 15. november 1889 (tre år etter New York-utgaven), og ble gitt av USA i forbindelse med hundreårmarkeringen av Den franske revolusjonen. Hun sto opprinnelig mot øst og Eiffeltårnet, men ble snudd mot vest i 1937 for verdensutstillingen i Paris det året.
Otto Maier
Otto Maier (født 23. desember 1887, død 29. mai 1957) var en tysk roer som deltok under de olympiske leker i 1900 i Paris og 1912 i Stockholm.
Maier var styrmann på den tyske fireren som ble olympisk mester i roing under OL 1912 i Stockholm. Roerne var Hermann Wilker, Albert Arnheiter og Rudolf Fickeisen. Mannskapet representerte «Ludwigshafener Ruderverein». Den tyske fireren hadde to styrmenn, Maier og Karl Leister, og det råder usikkerhet om hvem som deltok i finalen.
Lori Robinson
Lori Jean Robinson (født 1959) er en amerikansk offiser. Hun er general i United States Air Force og sjef for kommandoen Pacific Air Forces samt luftkomponentsjef i U.S. Pacific Command.
Gerhard Schneemann
Gerhard Schneemann (født 12. februar 1829 i Wesel, Nedre Rhinen, død 20. november 1885 i Kerkrade, Nederland) var en tysk jesuitt, kirkehistoriker og redaktør av Stimmen der Zeit
Lori Robinson
Robinson kom inn i flyvåpenet i 1982 gjennom reserveoffisersutdannelsen ROTC ved University of New Hampshire.
Gerhard Schneemann
Liv
Etter å ha studert jus i tre år, begynte han på seminar i Münster, der han ble ordinert til Subdiakon i 1850. Han ble medlem av Society of Jesus, 24. november 1851, og ble ordinert til prest 22. desember 1856.
I noen år  underviste han i filosofi i Bonn og Aachen, og deretter om kirkens historie og kanonisk lov i jesuittenes skole for kommende ordensbrødre i Abbediet Maria Laach.
Verker
Hans første kjente utgivelse var "Studien über die Honoriusfrage" (Freiburg, 1864) hvor han gikk mot Ignaz von Döllinger. I årene mellom 1865 og 1870  bidro han med en rekke avhandlinger i Encyclica Papst Pius IX og Das öcumenische Concil, to serier av artikler som ble publisert i Freiburg i tidsskriftet med den generelle tittelen Stimmen aus Maria Laach, senere kalt Stimmen der Zeit. I 1871 ble Stimmen der Zeit et månedlig tidsskrift, og i seks år ble det redigert av Schneemann.
Han var den viktigste bidragsyter i samarbeidet og publiseringen av Acta et decreta sacrorum conciliorum recentiorum, ofte kalt «Lacensis-samlingen», og døde mens han klargjorde dokumenter for det Første Vatikankonsils syvende og siste bind. Hans arbeid Controfersiarum de divinae gratiae liberique arbitrii concordia initia et progressus (Freiburg, 1881), ble årsak til en fornyet uenighet om innholdet av nåde og fri vilje.
Mohamed Monir
Mohamed Monir (født 1. februar 1984) er en egyptisk svømmer.
Han representerte Egypt under Sommer-OL 2008 i Beijing, hvor han ble nummer 20 på 10 kilometer havsvømming.
Tommy Jönsson
Tommy Jönsson (født 4. mars 1976) er en svensk tidligere fotballspiller. Jönsson spilte hele karrieren i Malmö FF etterfulgt av Halmstads BK, før han i 2010 la opp. Jönsson var forsvarsspiller.
Karriere
Jönsson startet karrieren i GIF Nike, før han som 16-åring ble hentet til Malmö FF, hvor han spilte i seks år. I 1998 gikk han til Halmstads BK, hvor han ble resten av karrieren. Fra 2003 var han lagkaptein, fram til han i 2010 ble avløst av Johnny Lundberg.
Jönsson har også tre kamper for det svenske landslaget, samt tretti kamper på U-21-laget.
Fotnoter
<references group="upper-alpha" />
Christer Jacobsson
Christer Jacobsson er en svensk tidligere fotballspiller. Jacobsson, som var forsvarer, spilte i Malmö FF.
Stopford Peak
Stopford Peak er et fjell, 495 moh, på østsiden av Hoseason Island og er det høyeste punktet på øya i Det antarktiske arkipel. Den ble først grovt kartlagt og fikk navnet «Cape Stopford» av Henry Foster i 1829 etter admiral sir Robert Stopford (1768–1847), øverstkommanderende ved Portsmouth, 1827–30, der skipet til Foster, «Chanticleer», ble utrustet for reisen. Det mest dominerende innslaget på østsiden av Hoseason Island er dette fjellet som stiger bratt opp fra sjøen.
Linuxdistribusjon
En Linux-distribusjon er et operativsystem som er satt sammen av en samling programvare, deriblant Linuxkjernen, og vanligvis et pakkesystem. Distribusjonene kan som regel lastes ned fra internett, og er tilgjengelig for et mangfold av systemer, fra innebygde systemer og personlige datamaskiner til kraftige superdatamaskiner.
En typisk Linux-distribusjon består av Linuxkjernen, programvareverktøy og biblioteker, et vindussystem (som regel vindussystemet X eller Wayland), en vindusbehandler og et skrivebordsmiljø. Programvaren er stort sett fri og åpen og er tilgjengelig både i form av kompilerte binærfiler og kildekode. Ofte inkluderes proprietær programvare, deriblant i form av drivere. Nesten alle linuxdistribusjoner er Unix-liknende.
Kopperå I
Kraftstasjonen sto ferdig i 1915, og produserte kraft for Meråker smelteverk fram til Meråker kraftverk tok over i 1994. Bygningen huser nå Industrimuseet i Kopperå. Maskineriet er stort sett intakt.
To horisontale peltonturbiner leverte 7,7 MW og 50 GWh. Fallhøyde var 187 meter.
Zofia Nałkowska
Zofia Nałkowska (1884–1954) var en polsk forfatter, dramatiker og essayist. Hun var også sosialt og politisk engasjert og mottok mange hedersbevisninger for sitt engasjement. I 1933 ble hun innvalgt som medlem av Polska Akademia Literatury (det polske litteraturakademiet).
Bakgrunn og ekteskap
Hun var datter av Anna Nałkowska (født Šafránek) og Wacław Nałkowski. Moren var lærer og forfatter av geografi-håndbøker. Faren var geograf, lærer og journalist. Zofia fikk sin første skolegang hjemme. Moren lærte henne geografi og tysk, faren – geometri, aritmetikk og logikk. Deretter var hun elev ved en kostskole i Warsawa. Etter grunnskolen fortsatte hun ved et av de hemmelige «flyvende universitetene», som var opprettet for å gi polske ungdommer en utdannelse fri for de styrende myndighetenes ideologi.
I 1904 giftet hun seg med poeten Leon Rygier (1875–1948). Ekteskapet varte til 1911. I 1922 giftet hun seg på nytt, denne gang med en militær: Oberstløytnant Jan Jur Gorzechowski (1874–1948), tidligere aktivist fra det polske sosialistpartiet og en pådriver for de væpnede styrkene etablert av Józef Piłsudzki, de polske legioner. Ekteparet bodde en tid i Grodno, der Gorzechowski arbeidet som sjef for militærpolitiet. Ekteskapet tok slutt i 1928.
Litterær og politisk utvikling
Nałkowska debuterte som forfatter bare 14 år gammel, i 1898, med diktet «Pamiętam» («Jeg husker»). Dette ble publisert i tidsskriftet Przegląd Tygodniowy (Ukentlig overblikk). Hennes første prosatekst, novellen «Orlica», ble publisert i tidsskriftet Ogniwo i 1903. Før første verdenskrig var hun sterkt påvirket av Oscar Wilde. I den perioden omtales hun som selvopptatt, opptatt av estetisk livsnytelse og det unyttig skjønne i kunsten. Da krigen kom nærmere med sine problemer og lidelser, begynte krigsmotiver og, senere, polske etterkrigsproblemer å fylle forfatterskapet.
Etter første verdenskrig ble sosiale og politiske problemer stadig viktigere i Nałkowskas prosa. Hun var med på å opprette den profesjonelle foreningen for polske forfattere i 1920. I 1933 dukket en annen litterær gruppe opp i Polen: «Przedmieście» (Forstaden). De som var med i gruppen hentet stoff til sin diktning fra arbeidsløses og utstøttes liv. Realistiske skildringer overtok for revolusjonær patos. Medlemmene av gruppen skrev en del naturalistiske, til dels nedslående triste noveller. Nałkowska sluttet seg til denne gruppen samme år som den ble etablert.
Tidlig i 1930-årene begynte hun å skrive skuespill. Til tross for at stykkene fikk meget positiv omtale av kritikerne, gikk hun tilbake til å skrive romaner, og i 1935 skrev hun en av sine viktigste bøker, Granica (Grense).
I perioden 1920–1922 arbeidet hun ved kontoret for utenlandspropaganda ved det polske ministerrådet. Hun deltok i arbeidet i sentralkommisjonen for etterforskning av nazistiske krigsforbrytelser, et arbeid som ga inspirasjon til novellesamlingen Medaliony (Medaljer) publisert i 1946.
Fra 1950 bodde hun i Warszawa, der hun hadde en litterær salong i hjemmet. Hun var aktiv i den polske avdelingen av skribent- og ytringsfrihetsorganisasjon PEN International, som ble stiftet i London i 1921, og var medlem av redaksjonen i tidsskriftet Kuźnica.
Heder
Hun mottok flere utmerkelser, blant annet Det polske litteraturakademiets gyldne laurbær i 1936.
I 1989 åpnet Zofia Nałkowska-museet i Grodno, og i 1992 ble et museum for Zofia Nałkowska og Wacław Nałkowski etablert i 1992.
Den 10. november 2014 markerte Google 130-årsdagen for Nałkowskas fødsel med en egen Google Doodle.
Bibliografi (utvalg)
''Nettstedet culture.pl har en publikasjonsoversikt som omfatter de aller fleste av Nałkowskas tekster. ''
Emilie Adams
Emilie Gaard Adams (født 1997 i Jørpeland ) er en norsk elektropopsanger, låtskriver og produsent som ble oppdaget på det norske tv-programmet The Stream i 2016.
Etter å ha sunget i de innledende rundene i programmet, signerte Adams med Warner Music Norway i 2016. Etter tv-konkurransen har hun sunget på låter som «The One That Got Away» og «Our City» med den norske musikerduoen TRXD. Den sistnevnte låten har per januar 2018 over 17 millioner strømminger på Spotify.
Adams skriver sanger og henter inspirasjon fra artister som Banks, Lorde, Lana Del Rey og Coldplay. Hun har deltatt på VG-lista på Rådhusplassen i Oslo sommeren 2017 og flere ganger på P3-programmet Christine Live. Hun er en av låtskriverne bak «Light Me Up» som deltar i Melodi Grand Prix 2018.
Flyulykken i Medan 2015
Flyulykken i Medan 2015 inntraff den 30. juni 2015 da et militært transportfly av typen Lockheed C-130 Hercules fra det indonesiske flyvåpenet med 109 passasjerer og et mannskap på 12 om bord styrtet i et boligområde kort tid etter avgang fra Medan mot Tanjung Pinang i Indonesia. 142 personer, inkludert alle om bord og minst 20 personer på bakken, er så langt bekreftet omkommet i styrten.
Damián Blaum
Damián Blaum (født 11. juni 1981) er en argentinsk svømmer.
Flyulykken i Medan 2015
På tidspunktet for ulykken fraktet flyet militært personell og deres familier, samt sivile. Kort tid etter styrten satte staben i det indonesiske flyvåpenet hele flåten sin av Hercules C-130-fly på bakken på Abdul Rachman Saleh lufthavn (siden ulykkesflyet kom fra denne flyplassen), i påvente av en inspeksjon og i frykt for en ny ulykke.
Rune Birkeland
Rune Birkeland (født 9. april 1914, død 21. juli 2007) var en norsk forfatter og salmedikter. Birkeland har hatt flere verv; som nynorskrepresentant i Norsk Språknemd, som formann i Kristiansand Kirkeakademi og som medlem av liturgikommisjonen fra 1968 til 1984. Han var formann for salmebokkomiteen fra 1972 til 1981, og er selv representert med to salmer han har oversatt i Norsk Salmebok og en i Salmer 1997 og Norsk salmebok 2013. Han har gitt ut biografien Wollert Konow S.B som kom i 1945 og en norsk oversettelse av John Bunyans The Pilgrim's Progress; Pilegrimsferda som kom i 1950.
Damián Blaum
Han representerte Argentina under Sommer-OL 2008 i Beijing, hvor han ble nummer 21 på 10 kilometer havsvømming.
Flyulykken i Medan 2015
Ulykken
Årsaken til ulykken er foreløpig ukjent, men tekniske problemer med flyet virker sannsynlig ettersom mannskapet kort tid før styrten ga beskjed over radio om at de ønsket å fly tilbake til flyplassen. I etterkant av ulykken ble det i Indonesia rettet sterk kritikk mot landets foreldede militærfly og utilstrekkelige sikkerhetsstandarder innen luftfart.
Ulykken betegnes som den verste med C-130 Hercules i Indonesia, den verste flytragedien i provinsen Nord-Sumatra, den niende alvorlige luftfartshendelsen med et fly av typen C-130 Hercules i Indonesia og den fjerde verste luftfartskatastrofen i Indonesias historie, etter Mandala Airlines Flight 091 (også i Medan), Indonesia AirAsia Flight 8501 og Garuda Indonesia Flight 152.
Flyet
Ulykkesmaskinen var en Lockheed KC-130B Hercules med registreringsnummer A-1310 og serienummer 3616. Kun to indonesiske C-130B (T-1309 og T-1310) fikk betegnelsen KC-130B, som antyder at disse flyene var utstyrt med ekstra drivstoffbeholdere under vingene for lufttanking. Ifølge Supriatna var det forulykkede flyet bygget i 1964 og godt vedlikeholdt, og det ble regelmessig brukt til å frakte personell.
Passasjerer
Flyet var på en rutineflyvning og fraktet militært personell og deres familier som var på rotasjon. En del av passasjerene hadde steget om bord på flyet i Malang, Jakarta og Pekanbaru, og flyet skulle etter planen fly videre fra Medan til Tanjung Pinang, Natuna og Pontianak før retur til Malang. Slike flyvninger er vanlige i Indonesia, og det er også vanlig praksis for familiemedlemmer å reise sammen med militært personell i militærfly.
Gulhonningskvett
Appelsinhonningskvett (Epthianura crocea) er en fugl i gruppen Epthianura i familien honningetere. Den er endemisk til Australia.
Underarter
Det er beskrevet tre underarter av gulhonningskvett :
Eksterne lenker
http://ibc.lynxeds.com/species/yellow-chat-epthianura-crocea The Internet Bird Collection: Yellow Chat (Epthianura crocea). Besøkt 1. juni 2013.
Landbrugslotteriet
Landbrugslotteriet er et dansk lotteri som ble opprettet i 1907.
Lotteriet består av 210 000 nummere. Landbrugslotteriet utbetaler i likhet med Klasselotteriet en forholdsvis stor andel av innskuddene i gevinster; rundt 64 prosent. Gevinstene uttrekkes månedlig.
Elisabeth Hesselblad
Maria Elisabeth Hesselblad (født 4. juni 1870 i Fåglavik i Västergötland i Sverige, død 24. april 1957 i Roma) var en svensk katolsk birgittinernonne.
I 1987 innledet pave Johannes Paul II hennes helgenkåringsprosess som i 2000 førte til hennes saligkåring. 15. desember 2015 ble det meldt at hun ville bli helligkåret, noe som skjedde 4. juni 2016.
I 2004 fikk hun posthumt utmerkelsen Rettskaffen blant nasjonene av staten Israel for sitt arbeide med å beskytte jøder under andre verdenskrig.
Bakgrunn
Elisabeth Hesselblad var datter av landhandleren Robert Hesselblad og Catharina Petersdotter Dag. Familien var luthersk; Elisabeth ble døpt juli 1870. I barndommen flyttet familien hyppig. I 1886 dro Elisabeth Hesselblad til Karlsborg for å finne arbeid der.
I 18-årsalderen emigrerte hun til USA, der hun arbeidet som sykepleierske. I USA ble hun kjent med Den katolske Kirke gjennom de mange irske innvandrerne – mange av dem var hennes pasienter som var kommet til skade ved byggearbeidene på den nye katolske katedralen St. Patrick i New York City. I USA konverterte hun også til den katolske kirke, ved kondisjonell dåp i Washington, D.C., etter konvertittundervisning hos jesuittene.
Stifter av Birgittasøstrenes svenske orden
Denne såkalte svenske gren av Birgittinerordenen har i dag (2015) over 50 kloster i forskjellige land. Den finnes representert i Norge på Tiller i Trondheim.
Under andre verdenskrig arbeidet Elisabeth Hesselblad i Roma for å skjule jøder som stod i fare for å bli deportert til konsentrasjonsleirer etter at tyskerne okkuperte byen i oktober 1943. Det var pave Pius XII som ved muntlige budskap overbragt med kurerer fritok klosterordnene fra klausurbestemmelsene slik at de lettere skulle kunne ta inn jødiske forfulgte. Jødene ble skjult i Casa Santa Brigida, som ligger like ved det området i byen der svært mange jøder bodde.
I årene 1945-46 hjalp hun de fattige med de forsyningene hun mottok fra Sverige. Før og etter andre verdenskrig prøvde både nazister og kommunister å beslaglegge klosterets eiendommer. Men begge gruppene ga seg frivillig da de traff Elisabeth personlig. Kommunistene ba til og med om unnskyldning og kysset hennes føtter.
Hun døde i 1957 i Casa di Santa Brigida.
Ullernveien (Oslo)
Ullernveien (1–113, 2A–42) er en vei på Bestum og Ullern i bydel Ullern i Oslo. Den svinger seg nordvestover fra Bestumveien. Øst for Ullern kirkegård dreier den mot nordøst og går parallelt med Ullernchausseen. Biltrafikken går frem til en snuplass, men veien er forbundet med Bekkefaret gjennom gang- og sykkelvei. Det er også gangveiforbindelse til Silurveien på nordsiden av Ring 3.
Veinavnet hadde vært i bruk en stund da det ble offisielt vedtatt i 1917.
Paul Gautsch
Paul Gautsch von Frankenthurn (født 26. februar 1851 i Döbling som den gang var en forstad til Wien, død 20. april 1918 i Wien) var minister og statsmann i Østerrike-Ungarn.
Bakgrunn
Paul Gautsch var sønn av en statstjenestemann og besøkte elitegymnasiet Theresianum. Han studerte rettsvitenskap ved Universität Wien, og avsluttet sub auspiciis imperatoris.
Politiker
Gautsch ble ansatt i undervisningsministeriet i 1874 og avanserte raskt. Han ble i 1881 direktør for Det teresianske akademi, ble i 1885 undervisningsminister og ble i 1890 friherre.
I 1893 fratrådte Gautsch samtidig med Eduard Taaffe. I regjeringen Kasimir Felix Badeni (oktober 1895 til november 1897) ble han atter undervisningsminister. Etter Badenis avgang ble Gautsch selv ministerpresident og dessforuten innenriksminister, men gikk av allerede i mars 1898, på grunn av at hans forandringer i Badenis språkforordninger for Böhmen ikke tilfredsstilte de tyskliberale elementene i riksrådet.
Etter at han ble ministerpresident på nytt den 31. desember 1904 ved Ernest von Koerbers fall, måtte han gjennomkjempe en rekke unionstvister med ungarerne. I Østerrikes indre politikk gjorde han en viktig innsats ved å på alvor ta opp spørsmålet om innføring av allmenn stemmerett og opphevelse av den gamle klasserepresentasjonen.
Hans frisinnede forslag til representasjonsreform støtte imidlertid på sterk motstand fra de privilegerte storgodseierne og særlig blant polakkene. Derfor måtte Gautsch gå av i april 1906 etter imidlertid å ha lagt grunnen til og i hovedtrekkene vunnet støtte for den store reform, somn deretter – etter at kabinettet Hohenlohe brøt sammen innen et par måneder - ved nye konsesjoner og kompromisser i 1907 ble gjennomført under Max Wladimir von Beck.
I 1895 ble Gautsch medlem på livstid av herrehuset.
Carl Joakim Brandt
Carl Joakim Brandt (født 15. august 1817 i Nyborg, død 27. desember 1889) var en dansk prest og forfatter.
Biografi
Carl Joakim Brandt ble født i Nyborg den 15. august 1817. Foreldrene hans var kjøpmannen Rasmus Peter Brandt, og den russiske visekonsulen Louise Esther (født Boesen).
Etter å ha tilbragt flere år hos sin morfar, prosten J. F. Boesen, startet han på Nyborg skole, hvor han gikk ut i 1835. På vei over Storebælt, møtte han Ludvig Nicolaus Helveg, og de stiftet et vennskap som resulterte i et langt og fruktbart samarbeid. Joakim Brandt valgte å studere teologi, og som student var han i noen år huslærer. I 1841 ble han uteksaminert som teologisk kandidat.
I 1856 ble han forstander for Grundtvigs Højskole i Marienlyst. I 1860 ble han utnevnt til sogneprest i Rønnebæk og Olstrup, og i kraft av dette var han i perioden 1868–69 medlem av den siste kirkekommisjon. I 1872 ble han Grundtvigs etterfølger som prest ved Vartov, noe han var resten av sitt liv.
Joakim Brandt har vært en av de viktigste talsmenn for Grundtvigs kirke- og skoletanker, og han har på møter og ved mangfoldige bidrag til litteraturen, særlig i Dansk Kirketidende, talt Grundtvigianismenns sak. Som prest på landet og i hovedstaden, samlet han en stor krets om sin prekestol, og flere av hans salmer, som den originale («Vær stille, Hjærte, bi paa Gud») ble felleseie. I Norsk Salmebok er han representert med en salme han oversatte.
Ray Chapman
Ray Chapman var en amerikansk sportsskytter og våpeninstruktør som var sentral i utviklingen av dynamisk sportsskyting. I 1976 var han en av grunnleggerne av International Practical Shooting Confederation på Columbiakonferansen. Han vant den første IPSC Handgun World Shoot i 1975 og tok sølv bak norske Jan Foss i det andre verdensmesterskapet i 1976. Han fortsatte å konkurrere til 1979 før han la opp.
I midten av tenårene tjenestegjorde Chapman i det amerikanske marineinfanteriet i Stillehavet etter å ha løyet om sin alder. Etter krigen jobbet han som politimann før han ble ingeniør for California sin motorveiavdeling. I 1950-årene var han en av pionerene i Southwest Pistol League sammen med Jeff Cooper.
I februar 2008 døde Ray fredelig i en alder av 79 på et sykehus i Texas.
Ueinig
Ueinig er et norsk debattprogram som er produsert av NRK Nyheter. Det sendes på NRK1 og kan strømmes på NRK TV. Programmet hadde premiere den 9. november 2022. Det er en oppfølger til debattprogrammet Einig? fra valgkampen i 2019.
Programleder Ingunn Solheim møter personer som står langt fra hverandre i polariserte debatter om ytringsfrihet, rusreformen, og strømpriser. Deltakerne må blant annet stille hverandre spørsmål og forsøke å lytte til hverandre – deltakerne består av unge engasjerte, samfunnstopper, folk fra organisasjoner og politikere.
Kindernay
Kindernay er et merkenavn på navgir produsert av det norske oppstartselskapet CA Technology Systems. De bruker hydrauliske girspaker, og er produsert i Oslo. Systemet skiller seg fra konkurrentene ved at det har et modulært design kalt Swap Cage hvor girmekanismen enkelt kan skilles fra navhuset, slik at brukeren kan bruke navgiret med flere ulike hjulsett. Dette skal gjøre det enklere og mer økonomisk å bytte hjulsett for å tilpasse seg sesong og føre, eller at hjul enkelt kan byttes mellom sykler. Navene monteres på fabrikken i Oslo for hånd, men på sikt er det planlagt at produksjonen skal automatiseres og monteres av roboter.
Historie
I 2000 studerte gründeren Christian Antal økonomi da han begynte å materialisere interessen sin for å utvikle et sykkelgir, og inngikk et samarbeid med den mekaniske ingeniøren Knut Tore Ljøsne som tidligere hadde jobbet i Kongsberg Automotive.
I 2010 ble CA Technology Systems startet opp. En protype på det 14-delte Kindernay XIV-navet ble presentert i 2016.
I 2021 vant Kindernay en prestisjefylt Eurobike-pris for den 7-delte navmodellen Kindernay VII som er godkjent for 160 Nm, og er laget for å tåle tunge belastninger som kan oppstå på for eksempel lastesykler. Effisiensen til XIV-navet har blitt testet av NTNU, og resultatene vil være tilgjengelige fra juli 2023.
Teknisk
Sammenlignet med hovedkonkurrenten Rohloff som lager navgir med 6 planetserier bruker Kindernay 3, som de hevder forenkler og reduserer vekt. Kindernay skal ha patentert de viktige innovasjonene av systemet, og har patenter som varer frem til 2032. Hjulene har friløp med 24 låsepunkter, og videre skiller Kindernay seg ved å ha 12 mm gjenomgående aksling på alle sine modeler. Navene kan tilpasses rammer med standardbredde på 135 mm, 142 mm og 148 mm.
Romulustemplet
Romulustemplet er et antikt tempel på Forum Romanum i Roma viet til keiser Maxentius guddommeliggjorte sønn Romulus (død 309).
Templet består av en rund bygning med kuppel, flankert av to symmetrisk plassert saler som forenes med midtpartiet ved buede murer med skulpturnisjer.
Paul Ma’unikeni
Paul Ma'unikeni (født 14. april 2000) er en salomonsk friidrettsutøver som konkurrerer i sprintløp.
Idrettskarriere
Ma'unikeni deltok på 100 meter under VM i friidrett 2019 der han ble slått ut i innledende runde.
Nigeria under VM i friidrett 2017
Nigeria deltok under VM i friidrett 2017 (utendørs) fra 4. august til 13. august 2017 i London i Storbritannia.
Jinsa av Baekje
Jinsa av Baekje (født ?, død 392) var 16. konge i det koreanske kongedømmet Baekje. Han var yngere bror av forgjengeren kong Chimnyu.
Ifølge Samguk Sagi ble han konge fordi tronarvingen, Asin var for ung. Ifølge den japanske Nihonshoki tok han trona med makt.
Han beordret flere angrep på Goguryeo som nå ekspanderte inn på Baekjes territorium fra nord. I 386 kommanderte han alle menn som levde i Cheongmongnyeong (dagens Kaesong) over 15 år å flytte nordover og vestover for å forsvare grensene. Han sendte den adelige Jin Gamo for å angripe Dogonfestningen i Goguryeo, noe han lyktes med. Men i 392 slo kong Gwanggaeto av Goguryeo tilbake og erobret det meste av Baekjes territorium nord for Hanelva. I oktober angrep styrker fra Goguryeo Gwanmislottet og truet Baekjes kongepalass.
Ifølge Samguk Sagi døde Jinsa under jakt ved et av sine palass i Guwon. Men Nihonshoki sier at han ble drept av Asin sine støttespillere.
DeWaldbreen
DeWaldbreen er en isbre som er om lag ni kilometer lang som flyter på nordøstsiden av Bramble Peak i Victory Mountains i Antarktis. Isbreen flyter nordvestover til den flyter sammen med enden av Lensenbreen hvor begge møter den større Pearl Harbor-breen. Den ble kartlagt av U.S. Geological Survey etter landmålinger og flyfoto tatt av U.S. Navy i 1960–62, og navnsatt av Advisory Committee on Antarctic Names etter løytnant Bruce F. DeWald i U.S. Navy, en flyfotograf ved McMurdo-basen vinteren 1963 og 1966 og værvarsler samme sted i løpet av somrene i 1972–73 og 1973–74.
Luka Babić
Luka Babić (født 29. september 1991) er en kroatisk basketballspiller.
Han representerte Kroatia under Sommer-OL 2016 i Rio de Janeiro, der han endte på femteplass med det kroatiske landslaget. .
The Red File
The Red File er et musikkalbum med Beranek, utgitt i 1988.
Karl Stürgkh
Karl Stürgkh (født 30. oktober 1859 i Graz, død (drept) 21. oktober 1916 i Wien) var en østerriksk greve, embetsmann og politiker.
Bakgrunn
Karl Stürgkh nedstammet fra en adelsfamilie i Steiermark, som opprinnlig var kommet fra det bayerske Oberpfalz), og som var blitt opphøyet til riksgrever i 1721.
Stürgkh tok gymnasiet i Graz og studerte rettsvitenskap ved universitetet i Graz fra 1877 til 1881. Han arbeidet først i Steirisches Statthalterei, og ble i 1886 embetsmann i undervisningsministeriet, og ledet der avdelingen for middelskolene. Han avanserte i 1894 til ministerialråd.
Politiker
Stürgkh ble i 1891, som fortsatt var i klassevalgrettens tid, valgt til riksrådsrepresentant. Han tilhørte den gruppering som ble betegnet som de forfatningstro storgodseiernes gruppe. (Han var Grundherr av Halbenrain sør i Steiermark.) Fra 1909 til 1911 (i mens var det i 1907 blitt innført allmenn og lik mannsstemmerett, og Stürgkhs gruppering var sjanseløs ved valgene) fungerte han som keiserlig og kongelig undervisningsminister i kabinettene ledet av Bienerth-Schmerling og av Gautsch.
Han fratrådte i 1895 fra sitt statsembete og riksrådsmandatet, da regjeringen tillot slovenisering av det tyske gymnaset i Cilli. Han ble i 1896 innvalgt i Steiermarks landdag og 1897 atter i riksrådets deputertekammer, der han ble leder for de forfatningstro storgodseiernes gruppe.
I februar 1909 ble Stürgkh undervisningsminister i Richard von Bienerth-Schmerlings ministerium, og beholdt denne post også i Paul Gautschs ministerium (januar-november 1911). Han dannet i november 1911 et nytt ministerium, som deretter ble omdannet et par ganger.
Stürgkh var som ministeriumssjef heller svak og mislyktes såvel i sitt forsøk på språkpolitisk oppgjør i Böhmen våren 1914 som også i sine anstrengelser for å opprettholde en arbeidsvillig majoritet i det av nasjonalitetsstrider splittede deputertekammeret.
Under første verdenskrig ble hans innflytelse stadig svekket i forhold til Ungarns energiske konsiliepresident István Tisza. Stürgkhs strenge opptreden mot de slaviske nasjonalitetsbestrebelser og regjeringens mange inngrep i ytringsfriheten gav ham mange politiske fiender. En av dem, den radikale sosialdemokratiske forfatteren Friedrich Adler, skjøt ihjel ham på restauranten i Hotel Meissl & Schadn i Wien, nærmest som reaksjon på regjeringens forbud mot avholdelse av en radikal venstrekongress.
Maarten van der Weijden
Maarten van der Weijden (født 31. mars 1981) er en nederlandsk svømmer.
Han representerte Nederland under Sommer-OL 2008 i Beijing, hvor han tok gull på 10 kilometer havsvømming.
NM i friidrett 1992
Norgesmesterskapet i friidrett 1992 bestod av en rekke arrangementer som i løpet av kalenderåret 1992 kåret norgesmestere i friidrettsøvelsene.
Hovedmesterskapet ble arrangert på Kippermoen Stadion i Mosjøen 14. – 16. august. Arrangør var Mosjøen FIK. Kongepokalvinnere var 800 meterløperen Vebjørn Rodal og spydkasteren Trine Hattestad, som vant sin tredje pokal dette året.
Følgende øvelser ble arrangert i tillegg til hovedmesterskapet:
4 x 400 meter stafett
Kun to lag deltok.
4 x 800 meter stafett
Kun to lag deltok.
Strandjordselva kraftverk
Strandjordselva kraftverk er et vannkraftverk i Dunderlandsdalen i Rana kommune i Nordland.
Det er et elvekraftverk som utnytter et fall på 211 meter i Strandjordelva.
Installert effekt er 750 kW fra en peltonturbin. Årsproduksjon er 2,5 GWh.
Storforshei Naturkraft AS eies av Aventron Norway AS.
Hvithodehonningskvett
Hvithodehonningskvett (Epthianura albifrons) er en fugl i gruppen Epthianura i familien honningetere. Den er endemisk til Australia.
Bilal Saab
Bakgrunn
Saab er født og oppvokst på Sørøya i Hasvik kommune i Finnmark, med far av libanesisk opphav og mor fra Finnmark. Han gikk i perioden 2015–2018 på musikklinjen ved Alta videregående skole.
TV-opptredener
Høsten 2019 seiret han i NRKs konkurranse Stjernekamp; i finalen tevlet han mot Kim André Rysstad.
Våren 2022 deltok han som vokalist for bandet NorthKid i Melodi Grand Prix 2022, med låten «Someone».
Høsten 2022 deltok han i NRKs sangkonkurranse Maskorama utkledd som Zombien, og endte opp med å bli kåret som sesongens vinner. Sesongen før gjorde han en duett med figuren Bamsen, Ingeborg Walther.
Giorgi Tenadze
Giorgi Tenadze (født 24. mai 1962) er en georgisk judoka.
Han representerte Sovjetunionen under Sommer-OL 1988 i Seoul, der han tok bronse i lettvekt.
Mark Warkentin
Mark Warkentin (født 14. november 1979) er en amerikansk svømmer.
Han representerte USA under Sommer-OL 2008 i Beijing, hvor han ble nummer 22 på 10 kilometer havsvømming.
Cotinis
Cotinis er en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.
Utseende
Middelsstore til nokså store, brede gullbasser. Fargen er litt matt grønnlig til svart. Hodet har en opphøyet lengdekjøl i midten. Pronotum er forlenget bakover i midten og dekker scutellum.
Levevis
Noen av artene kan gjøre noe skade ved å spise på frukt, blant annet fiken.
Utbredelse
Slekten er utbredt i Amerika, de fleste av artene i det sørlige USA og Mexico.
Marc Alexandre
Marc Alexandre (født 30. oktober 1959) er en fransk judoka.
Han representerte Frankrike under Sommer-OL 1988 i Seoul, der han tok gull i lettvekt.
Han tok også bronse under Sommer-OL 1984.
Juniorafrikamesterskapet i friidrett 2001
Juniorafrikamesterskapet i friidrett 2001 ble arrangert fra 9. til 12. juli 2001, i Réduit på Mauritius. Dette var den femte utgaven av dette mesterskapet for afrikanske utøvere under 20 år.
Aagoth Storvik
Hun er sosiolog, dr.polit. og arbeidet tidligere ved Institutt for samfunnsforskning.
Filip Krušlin
Filip Krušlin (født 18. mars 1989) er en kroatisk basketballspiller.
Han representerte Kroatia under Sommer-OL 2016 i Rio de Janeiro, der han endte på femteplass med det kroatiske landslaget. .
Ivana Mitrović
Ivana Mitrović (Ивана Митровић; født 3. februar 1993 i Bor) er en serbisk håndballspiller, som spiller for den montenegrinske klubben og det serbiske landslaget.
Mitrović ble tatt ut i den serbiske bruttotroppen foran Håndball-EM 2018, men var ikke blant de 16 utvalgte. Tre år senere, ble hun tatt ut i 18-mannstroppen til Uroš Bregar foran Håndball-VM 2021 i Spania.
Indre Mission
Indre Mission, egentlig Kirkelig Forening for den Indre Mission i Danmark, er en vekkelsesbevegelse innen Folkekirken i Danmark. Den nåværende organisasjonen ble grunnlagt i 1861 på restene av en eldre indremisjonsorganisasjon fra 1853.
Indre Mission har røtter i pietismen og bygger sin lære på de samme evangelisk-lutherske bekjennelsesskriftene som Folkekirken. Det har alltid vært et spenningsforhold mellom lekmannsbevegelser og strømninger som har vært helt innordnet Folkekirken, hvor mange prester har hatt tilknytning til Indre Mission.
Nyere tid
Indre Mission består av frittstående, lokale forsamlinger, «samfunn». Siden mange av forsamlingene har vært kritiske til utviklingen innen Folkekirken, har det blitt åpnet for at de kan danne egne frimenigheter og fortsatt tilhøre Indre Mission. Valgmenigheter innen Folkekirken kan også slutte seg til bevegelsen.
Ut fra bevegelsen har det vokst frem mange sosiale tiltak, som soldat- og sjømannshjem, barnehjem, folkehøyskoler og efterskoler. Hjelpeorganisasjonen Kirkens Korshær, stiftet i 1912, har også sprunget ut av den.
Indremisjonen på Færøyene, Heimamissiónin, ble utskilt fra Indre Mission som en selvstendig organisasjon i 1990.
Bulgaria under VM i friidrett 2017
Bulgaria deltok under VM i friidrett 2017 (utendørs) fra 4. august til 13. august 2017 i London i Storbritannia.
Carlo Duse
Carlo Duse (født 5. januar 1899 i Udine, død 9. september 1899 i Roma) var en italiensk skuespiller.
Miniubåt
Miniubåter er små ubåter som enten er ubåter i miniatyr, eller formet som torpedoer med sadel, sitteplass eller førerhus.
Små ubåter har vært brukt som krigsverktøy fra annen verdenskrig av, da alle stormakter tok dem i bruk. Bemanningen har variert fra fire til to mann, avhengig av størrelse på farkosten. Dagens farkoster kan være bemannet med dykkere i froskemannslignende utstyr, men er oftest ubemannet og beregnet til større dyp enn en vil risikere dykkere på.
EM i friidrett 1934 – 400 meter menn
Øvelsen 400 meter menn ved EM i friidrett 1934 i Torino, Italia den 7. og 8. september.
Norge var ikke representert i øvelsen.
Forsøksheat
Forsøksheatene ble avholdt 7. september.
Finale
Finalen ble avholdt 8. september.
Miniubåt
Verdenskrigens miniubåter hadde begrenset rekkevidde, og var avhengig av å bli tauet til nær målet. De var utstyrt med framdrift, ekstra oppdriftsgass, styring opp, ned og sidelengs – og en sprengladining som måtte anbringes nær, helst på, målet for å virke. De var også utstyrt med klippeverktøy for å trenge gjennom torpedonett. De var mest beregnet på å dykke bare få meter under vannflaten.
Kjente angrep
MK Arthur slepte med seg to Chariot-miniubåter fra Shetland og langt inn i Trondhjemsfjorden i et forsøk på å senke slagskipet Tirpitz.
1975 IPSC Handgun World Shoot
1975 IPSC Handgun World Shoot I ble arrangert i Zürich i Sveits, og var det første IPSC Handgun World Shoot. Mesterskapet ble vunnet av Ray Chapman fra USA som brukte en 1911 i .45-kaliber (11.25 mm). Ray hadde vært sentral i utviklingen sporten dynamisk skyting på slutten av 1950-tallet. Han var seedet som nummer en før mesterskapet, og skjøt et nesten perfekt stevne hvor han mistet bare ett poeng. Han fortsatte å konkurrere til 1979 da han la opp.
Steffen Rasmussen
Steffen Bjørnebo Rasmussen (født 30. september 1982) er en dansk tidligere fotballspiller.
18. mars 2016 scoret han 2-2 målet på overtid i 2. omgang for AGF Fodbold mot AaB Fodbold.
Steffen Stranz
Steffen Stranz (født 16. mai 1960) er en tysk judoka.
Han representerte Vest-Tyskland under Sommer-OL 1988 i Seoul, der han ble nummer 5 i lettvekt.
Kamleshwar
Kamleshwar (hindi: कमलेश्वर ; født 6. januar 1932, død 27. januar 2007) var en fremtredende hindi-forfatter og manusforfatter for film og TV. Blant hans mest kjente arbeid er filmene Aandhi, Mausam, Chhoti Si Baat og Rang Birangi.
Han ble tildelt Padma Bhushan i 2006.
Ture Isberg
Ture Isberg var en svensk fotballspiller, som spilte for Malmö FF. Isberg var spiss.
Lovens bøddel
Lovens bøddel er en norsk samling noveller, utgitt som bok nummer 74 i den 83 bind store serien om western-helten og US-marshalen Morgan Kane. Boka ble lansert i 1974, og forfatteren var Kjell Hallbing under pseudonymet Louis Masterson.
Boka kom ut i Bladkompaniets pocketserie Stjernebøkene, som Stjerne-bok nr. 550 og kostet fem kroner. Det var den fjerde Kane-novellesamlingen som ble utgitt i serien, sydd sammen om lag på samme vis, ved å hente gamle historier fra forlagets blad Western. Boka besto av seks Western-noveller:
Novellesamlingen Lovens bøddel kom etter at Hallbing hadde gitt ut flere sterke bøker på rad, sist den kritikerroste Der ørnene dør. Boka med resirkulerte, gamle historier kunne nok være en nedtur for leserne. Men Kane-kjenneren Atle Nielsen oppsummerer nok stoda godt i et hjertesukk om en av Bladforlagets andre novelleutgivelser - «det var tross alt Morgan Kane, og bare det gjorde at de var ti ganger bedre enn det meste annet innen sjangeren.»
Mottagelsen av boka
Da Lovens bøddel kom ut på tampen av 1974 hadde Kane-serien blitt en så stor leser-suksess at førsteopplaget av boka var 80,000. Likevel måtte den trykkes i minst tre opplag.
Og utgivelsene var ikke begrenset til Norge. Boka kom i 1980 i Sverige på B. Wahlströms Bokförlag som Kane utmanar döden. I Finland kom den i 1981 på Otava som Kane uhmaa kuolemaa. Også Island fikk sin Prenthusið-utgave: Böðullinn.
Senere utgivelser
Da Bladkompaniet i 1991 ga ut serien på nytt besluttet de å publisere bøkene i kronologisk rekkefølge, der man begynte med Kanes fødsel og sluttet med Den siste jakten. Nå havnet Lovens bøddel i et dobbeltbind, i bok nr. 32, sammen med Djevelens utvalgte. Da Bladkompaniet/Schibstedforlagene i årene 2002–2008 gjenutga bøkene i dobbelt-pocket kom Lovens bøddel i 2007 som bok 61 i bind 61–62.